Kubra Noorzai (1932-1986) 'yar siyasan Afganistan ce. Ita ce mace ta farko da ta zama ministar gwamnati a kasar, tana aiki a matsayin Ministar Kiwon Lafiyar Jama'a tsakanin 1965 zuwa 1969. An haifi Noorzai a Kabul, daya daga cikin yara tara.Ta yi karatu a Lycée Malalaï, kafin ta kammala digiri a Kwalejin Kimiyya a Jami'ar Kabul.Daga baya Noorzai ta koma Lycée Malalaï, inda ta zama shugabar ta kuma daga baya ta jagoranci tsangayar mata a jami'ar Kabul. A 1958 ta koma Faransa, inda ta yi karatu a Jami'ar Paris na shekara guda. Ta yi aiki a matsayin mai duba makaranta na makarantun 'yan mata, kuma ta yi aiki a matsayin darekta na Cibiyar Agaji ta Mata a Kabul. Ta kuma zama shugabar kwalejin tattalin arzikin gida. Daya daga cikin jagororin masu rajin kare hakkin mata a Afganistan, Noorzai na daya daga cikin matan farko da suka daina sanya mayafi a bainar jama'a, bayan Sarauniya Humaira Begum ta ba da misali da fitowa ba tare da nata ba a shekarar 1959.Ta kasance wakiliyar Afghanistan a UNESCO da taron Majalisar Mata ta Duniya a Dublin.